Mal for henvendelse fra brann- og redningstjenesten i xxx til kommunedirektørene i våre eierkommuner

Brannberedskapen rundt om i landet er helt avhengig av deltidsbrannkonstabler. Regelverket om avkortning av dagpenger for permitterte arbeidstakere med flere arbeidsgivere skaper derfor store utfordringer for brann- og redningstjenesten. Deltidsbrannkonstabler som permitteres fra sin hovedarbeidsgiver, får med dagens regelverk avkortet dagpengene med den lønn de får fra deltidsstillingen i brann- og redningstjenesten. Med andre ord vil de tape på å bidra til en forsvarlig brannberedskap.

På grunn av sterk bekymring for hva dette kan gjøre med brannberedskapen har vi tatt opp saken med regjeringen. De sier at det ikke er aktuelt å gjøre endringer i regelverket for dagpenger nå.

Regjeringen oppfordrer i stedet kommunene til å kompensere deltidsansattes tap i dagpenger, og viser til at kommunene vil få midler til å dekke dette gjennom tilskudd i forbindelse med koronakrisen i den såkalte kommunepakka (se vedlagte brev fra Justisdepartementet).

Vi ber om en bekreftelse på at xxx kommune vil dekke denne kompensasjonen.

Vi ser for oss en løsning der xxx brann- og redningstjeneste forskutterer kompensasjonsbeløpet, og at xxxx kommune(r) refunderer beløpet i etterkant. Vi vil sørge for god dokumentasjon fra NAV som viser hvordan kompensasjonen er beregnet.

Vi ber om rask tilbakemelding på henvendelsen.